พอมีเพศสัมพันธ์โดยใช้ถุงยางอนามัยแล้วหลังนอกทุกครั้ง วันที่ 11 มิถุนายน แฟนมีความรู้สึกว่าจะมีประจำเดือนเพราะมีอาการ ปวดท้อง สิวขึ้น เลยเอานิ้วแหย่ พอเอาออกมาก็มีเลือดสีแดงสดแต่มีหน่อยเดียว นึกว่าประจำเดือนมา แต่รอบประจำเดือนปกติคือวันที่17 คือสงสัยเลือดวันที่11ที่ไหลออกมาครับ มันคือเลือดจากอะไรครับ แบบนี้จะท้องไหมครับ
สวัสดีค่ะ การมีเลือดออกผิดปกติทางช่องคลอดที่ไม่ใช่ประจำเดือนอาจมีสาเหตุได้จาก-อุบัติเหตุหรือรอยแผลบริเวณช่องคลอด-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนหากเป็นแค่เลือดออกตอนแหย่นิ้วเข้าไป หลังจากนั้นหยุดเอง ไม่มีไหลออกมาเพิ่ม อาจสังเกตอาการต่อไปก่อนค่ะ ว่ามีประจำเดือนมาตามปกติหรือไม่ มีเลือดออกจากช่องคลอดเพิ่มอีกหรือเปล่า ถ้ากังวลเรื่องการตั้งครรภ์สามารถซื้อชุดตรวจการตั้งครรภ์มาตรวจเองเบื้องต้นได้สรุปคือไม่ได้เป็นสัญญาณบ่งบอกว่าตั้งครรภ์ แต่อาจเป็นภาวะแทรกซ้อนจากการตั้งครรภ์หรือโรคอื่นๆที่ต้องไปตรวจเพิ่มเติม หากยังมีเลือดออกมาเพิ่มค่ะการดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ประจำเดือนมาช้า ควรรีบไปพบแพทย์ค่ะ